Middelsstore (ca. 8 millimeter), kileformede eller avlange, gjerne gule og svarte bladbiller. Dekkvingene er kraftig punkterte. Hodet er nokså lite, antennene kraftige, holdes gjerne samlet og framoverrettet. Pronotum er trapesformet, kraftig punktert. Antennene består av 11 ledd og er nokså korte og kraftige. Dekkvingene er jevnbrede og har 10 punktstriper, stripene er ordnet parvis, og tre opphøyde lengderibber, bakkanten med pigger.